**ΟΡΘ50 – 1η Γραπτή Εργασία ακαδημαϊκού έτους 2024-2025**

**Θέμα**

Συγκρίνετε τον πλατωνικό έρωτα με τη(ν) χριστιανική αγάπη επί τη βάσει του Συμποσίου και της Α΄ Καθολικής Επιστολής του Ιωάννη. Προεκτάσεις στο σήμερα (την ύστερη νεωτερικότητα)

Αγαπημένοι Συνοδοιπόροι, Η παρούσα πρώτη εργασία σας στο ΕΑΠ αγγίζει ένα θέμα το οποίο απασχολεί όλους από την πρώτη στιγμή της εισόδου στον βίο, όπου κυριαρχεί ο Έρως και ο Θάνατος. Ο στόχος είναι αυτός (ο βίος) να μετασχηματιστεί σε Ζωή που γευόμαστε ήδη στο εδώ και το Τώρα με την ψυχή και το κορμί[[1]](#footnote-1). Επιθυμώ να παροτρύνω τους συμ-φοιτητές μου στη μελέτη των **Πηγών, όχι τεμαχισμένων,** σε συνδυασμό με την χρήση Λεξικών ώστε να αποκτήσουμε βλέμμα στοχαστικό και κριτικό. Συμβαίνει σε όλους μας να εμπλεκόμαστε σε ένα δαίδαλο δευτερεύουσας βιβλιογραφίας και τελικά να χάνουμε το μίτο της αλήθειας.

|  |  |
| --- | --- |
|  |  |

## ΒΗΜΑΤΑ

## (προαιρετικά – καθώς σε ένα μεταπτυχιακό Πρόγραμμα υπάρχει ελευθερία δόμησης και έκφρασης, αρκεί να υπάρχουν (α) τεκμηρίωση και (β) αρχή – μέση – τέλος στη δόμηση (text = υφαντό! )

**1Ο** / **Εισαγωγή:** Αποτελείται από τα εξής μέρη: (α) Ετυμολογία και διασάφηση των όρων *έρωτας, αγάπη, φιλία* συμβουλευόμενοι τα λεξικά ελληνικής γλώσσας και βιβλικής θεολογίας. (β) Επικαιρότητα του θέματος και η απορία που γεννά στο μετανεωτερικό κόσμο. (γ) [Βασικότερα έργα που ασχολούνται με το θέμα μας] (δ) Τα βήματα που θα ακολουθήσουμε στην Εργασία αναφερόμενοι στη σχέση «αγάπης» με τρεις αποδέκτες: τον Θεό, τον Εαυτό και τον Κόσμο (τον «έτερο» και το σύμπαν).

Σημειώστε ότι βασικά είναι τα κατωτέρω:

1. ΛΕΞΙΚΟ ΜΠΑΜΠΙΝΙΩΤΗ (Ετυμολογία όρων) + ΛΕΞΙΚΟ ΔΗΜΗΤΡΑΚΟΥ (περιέχει τη σημασία των όρων στη διαχρονία της ελληνικής γλώσσας).
2. **Λεξικό Βιβλικής Θεολογίας (ΛΒΘ**)

**2ο** / **Κεφάλαιο Α’:** Ο Έρως στο *Συμπόσιο.* Σε κάθε βιβλίο (και της Αγίας Γραφής) ξεκινούμε με τα πέντε Π και το ένα Γ (ποιος, σε ποιους, πού γράφεται, πότε, πώς, γιατί συΓράφηκε), καθώς τίποτε δεν γράφεται ¨εκτός τόπου και χρόνου»! Επίσης καταγράφουμε τις κεντρικές ιδέες που διατυπώνονται σε αυτό περί του έρωτα. Το Κείμενο, το οποίο μπορείτε να χρησιμοποιήσετε είναι το κατωτέρω, όπως και η Εισαγωγή του ΚΑΚΤΟΥ (επισυνάπτεται στην ΑΝΑΚΟΙΝΩΣΗ)

**“Συμπόσιον ή Περί του Έρωτος”** **Πλάτωνας** (427–347 π. Χ. *ΚΑΛΟ ΝΑ ΣΥΜΠΛΗΡΩΝΟΥΜΕ ΔΙΠΛΑ ΣΤΑ ΟΝΟΜΑΤΑ ΤΟ ΠΟΤΕ ΕΖΗΣΑΝ* παραπέμποντας και σε συγκεκριμένα έργα) Μετάφραση: **Νικόλαος Κουντουριώτης** <https://www.openbook.gr/symposion-platonas-metafrasi/> [[2]](#footnote-2)

**3ο / Κεφάλαιο Β’**: Η Αγάπη στην *Α΄ Καθολική Επιστολή Ιωάννη.* Τα ανωτέρω βήματα εφαρμόζονται και για την **Α΄ Ιωάννη = Α’Ιω.), η οποία συνδέεται άμεσα με τη Β και Γ Ιωάννη, όπως και με το Κατά Ιωάννη Ευαγγέλιο**.

Σημειώστε ότι στον ανωτέρω σύνδεσμο **υπάρχει το εκκλησιαστικό Κείμενο της Καινής** και όχι το Κριτικό (ΝΑ28 <https://www.ebible.gr/lexicon/strong>), που χρησιμοποιούμε σε επιστημονικές εργασίες. Σε κάθε περίπτωση παραθέτουμε το πρωτότυπο **και δηλώνουμε ποια μετάφραση** χρησιμοποιήσαμε. Καλό θα ήταν να χρησιμοποιήσετε και το ΤΑΜΕΙΟ (concordance). Αυτό σας παρέχει τη δυνατότητα να κάνετε αναζήτηση μέσω λέξης (π.χ. αγαπ\*) σε όλη τη Βίβλο <https://www.ebible.gr/lexicon/strong>

**4Ο** / **Κεφάλαιο Γ’:** Όσα έχουμε διαπιστώσει περί έρωτα - αγάπης, πρέπει να τα εντάξουμε στη γενικότερη φιλοσοφική και θεολογική αναζήτηση του αρχαίου ελληνικού και του χριστιανικού πνεύματος, η οποία κινείται στο τρίγωνο των σχέσεων Θεός - άνθρωπος - κόσμος. Υπάρχουν ομοιότητες και διαφορές μεταξύ των δύο Κειμένων και πού εδράζονται; Εν προκειμένω θα σας βοηθήσει το Υλικό από τα εγχειρίδια του ΕΑΠ, όπως και από τα ΕΓΓΡΑΦΑ η Εισαγωγή του [ΟΡΘ 50 ΟΡΘΟΔΟΞΙΑ ΚΑΙ ΠΟΛΙΤΙΣΜΟΣ.doc](https://eclass.uoa.gr/modules/document/file.php/SOCTHEOL344/%CE%9F%CE%A1%CE%98%2050%20%CE%9F%CE%A1%CE%98%CE%9F%CE%94%CE%9F%CE%9E%CE%99%CE%91%20%CE%9A%CE%91%CE%99%20%CE%A0%CE%9F%CE%9B%CE%99%CE%A4%CE%99%CE%A3%CE%9C%CE%9F%CE%A3.doc)

|  |  |
| --- | --- |
|  |  |

### (α. Η συνάντηση ελληνισμού και ιουδαϊσμού) και [Η ΘΥΣΙΑ ΜΕΣΣΙΑ Ι. ΧΡΙΣΤΟΥ ΥΠΕΡ ΗΜΩΝ: ΣΥΓΚΡΙΣΗ ΜΕ ΑΛΛΕΣ ΘΥΣΙΕΣ](https://eclass.uoa.gr/modules/document/file.php/SOCTHEOL344/%CE%A3%CE%94%CE%95%CE%A3%CE%A0%CE%9F%CE%A4%CE%97%CE%A3%2C%20%CE%98%CE%A5%CE%A3%CE%99%CE%91%20%CE%9C%CE%95%CE%A3%CE%A3%CE%99%CE%91%20%CE%A5%CE%A0%CE%95%CE%A1%20%CE%97%CE%9C%CE%A9%CE%9D%20.docx)

**5ο** / **ΣΥΜΠΕΡΑΣΜΑΤΑ:** Διαπιστώσεις ή προβληματισμοί για το σήμερα. Ως αφορμή για σκέψη παραθέτω από δύο μοντέρνα τραγούδια τα οποία εκφράζουν το ένα τη θέση και το άλλο την άρνηση προς την πρόσκληση του Ουρανού. Η ανάλυση του πρώτου βρίσκεται στο επισυναπτόμενο αρχείο [ΣΠΑΝΟΥΔΑΚΗ ΠΑΜΕ ΓΙΑ ΑΛΛΕΣ ΠΟΛΙΤΕΙΕΣ.docx](https://eclass.uoa.gr/modules/document/file.php/SOCTHEOL344/%CE%A3%CE%A0%CE%91%CE%9D%CE%9F%CE%A5%CE%94%CE%91%CE%9A%CE%97%20%CE%A0%CE%91%CE%9C%CE%95%20%CE%93%CE%99%CE%91%20%CE%91%CE%9B%CE%9B%CE%95%CE%A3%20%CE%A0%CE%9F%CE%9B%CE%99%CE%A4%CE%95%CE%99%CE%95%CE%A3.docx)

**Βιβλιογραφία *Δευτερεύουσα* (σε αντίθεση προς τις ΠΗΓΕΣ!!!)**

**Η χρήση της κατωτέρω Βιβλιογραφίας ΔΕΝ είναι υποχρεωτική. Στη Βιβλιογραφία παραθέτουμε πρώτα το Επώνυμο (ώστε να παρατεθούν αλφαβητικά), ενώ στις υποσημειώσεις το αντίθετο.**

[Γεωργοπούλου,](http://hippo.lib.uoa.gr/ipac20/ipac.jsp?session=113256959ED54.17498&profile=mainen&uri=search=AL~!%CE%93%CE%B5%CF%89%CF%81%CE%B3%CE%BF%CF%80%CE%BF%CF%8D%CE%BB%CE%BF%CF%85%20,%20%CE%9D%CE%B9%CE%BA%CE%BF%CE%BB%CE%AF%CF%84%CF%83%CE%B1%20%CE%94.&ri%20)  Ν. Δ. [Ο πλατωνικός μύθος της Διοτίμας](http://hippo.lib.uoa.gr/ipac20/ipac.jsp?session=113256959ED54.17498&profile=mainen&uri=search=TL~!%CE%9F%20%CF%80%CE%BB%CE%B1%CF%84%CF%89%CE%BD%CE%B9%CE%BA%CF%8C%CF%82%20%CE%BC%CF%8D%CE%B8%CE%BF%CF%82%20%CF%84%CE%B7%CF%82%20%CE%94%CE%B9%CE%BF%25C%20). Αθήνα: Βιβλιογωνία 1999.

# Ζηζιούλα, Μητροπολίτου Ι. Ἀπό τό προσωπεῖον εἰς τό πρόσωπον: Ἡ συμβολή τῆς πατερικῆς θεολογίας εἰς τήν ἔννοιαν τοῦ προσώπου.

<https://antifono.gr/%CE%B1%CF%80%CF%8C-%CF%84%CF%8C-%CF%80%CF%81%CE%BF%CF%83%CF%89%CF%80%CE%B5%CE%AF%CE%BF-%CF%83%CF%84%CE%BF-%CF%80%CF%81%CF%8C%CF%83%CF%89%CF%80%CE%BF/>[[3]](#footnote-3)

Καραγιάννης, Γ., *Ο Έρως στη Ζωή των Αρχαίων Ελλήνων*. Τόμοι τρεις, Αθήνα:Ζήτρος 2006.

Λουδοβίκου, π. Ν., *Θεολογική Ιστορία της Αρχαίας Ελληνικής φιλοσοφίας*. Πουρναράς 2003. Περιέχει ένα κεφάλαιο για τον φιλοσοφικό έρωτα στον Πλάτωνα.

Νιάρχου, Κ. *Πλάτωνος Συμπόσιον. Διοτίμας Έρωτος Αποκάλυψις*, Αθήναι 2003.

Jaeger, Werner. *Παιδεία: Η μόρφωσις του Έλληνος Ανθρώπου* : τόμος Γ, μτφρ. Βέρροιος Γεώργιος, πρόλογος Ι. Ν.Θεοδωρακόπουλου, εκδ. Παιδεία, Αθήνα, 1968 - περέχει ένα κεφάλαιο ανάλυση για το Συμπόσιο.

## ΕΝΔΙΑΦΕΡΟΥΣΕΣ ΣΕΛΙΔΕΣ ΣΤΟ ΔΙΑΔΙΚΤΥΟ

[Philosophy of Love [Internet Encyclopedia of Philosophy]](http://www.iep.utm.edu/l/love.htm)

[The Internet Classics Archive Symposium by Plato](http://classics.mit.edu/Plato/symposium.html)

[Lysis; or Friendship, by Plato (introduction)](http://etext.library.adelaide.edu.au/p/p71ly/introduction.html)

[Project Gutenberg Edition of Phaedrus](http://onlinebooks.library.upenn.edu/webbin/gutbook/lookup?num=1636)

[Essays in Philosophy](http://www.humboldt.edu/~essays/)

[PLATO](http://www.angelfire.com/ut2/athens5thcentury/PLATON.htm#krit)

[www.philosophenlexikon.de](http://www.philosophenlexikon.de) [www.philosophers.co.uk](http://www.philosophers.co.uk)

**Ο ΥΜΝΟΣ ΤΗΣ ΑΓΑΠΗΣ – ΤΟ ΠΑΥΛΕΙΟ «ΑΣΜΑ ΤΩΝ ΑΣΜΑΤΩΝ»**

**Προς Κορινθίους Α’, 13**

**(Μετάφραση Βιβλικής Εταιρείας παραφρασμένη από Σ. Δεσπότη)**

Eάν μπορώ να ομιλώ όλες τις γλώσσες των ανθρώπων, ακόμα και των αγγέλων, αλλά δεν έχω αγάπη για τους άλλους, οι λόγοι μου ακούγονται σαν ήχος χάλκινης καμπάνας ή σαν κυμβάλου αλαλαγμός. Κι αν έχω της προφητείας το χάρισμα κι όλα κατέχω τα μυστήρια κι όλη τη γνώση, κι αν έχω ακόμα όλη την πίστη έτσι που να μετακινώ βουνά, αλλά δεν έχω αγάπη είμαι ένα τίποτα. Κι αν ακόμη μοιράσω στους φτωχούς όλα μου τα υπάρχοντα, κι αν παραδώσω στη φωτιά το σώμα μου για να καεί, αλλά δεν έχω αγάπη, σε τίποτα δεν με ωφελεί.

**Εκείνος που αγαπάει έχει μακροθυμία και καλοσύνη. Εκείνος που αγαπάει δε ζηλοφθονεί, δεν κομπάζει, δεν υπερηφανεύεται. Είναι ευπρεπής, δεν είναι εγωιστής ούτε ευερέθιστος. Ξεχνάει το κακό που του έχουν κάνει. Δεν χαίρεται για το στραβό που γίνεται, αλλά μετέχει στη χαρά για το σωστό. Εκείνος που αγαπάει όλα τα ανέχεται, σε όλα εμπιστεύεται, για όλα ελπίζει, όλα τα υπομένει. Η ΑΓΑΠΗ δεν θα πάψει ποτέ να υπάρχει!....**

**Όταν ήμουν παιδί, σαν παιδί μιλούσα, σαν παιδί σκεπτόμουν, σαν παιδί συλλογιζόμουν. Αλλ΄ όταν έγινα άνδρας, κατήργησα τα παιδικά. Τώρα δηλ. βλέπουμε σαν μέσα από μεταλλικό καθρέπτη αμυδρώς, ενώ τότε θα δούμε πρόσωπο με πρόσωπο. Τώρα γνωρίζω εν μέρει, ενώ τότε θα γνωρίσω πλήρως, όπως και γνωρίσθηκα πλήρως απ΄ το Θεό. Για τώρα ισχύουν η πίστη, η ελπίδα και η αγάπη. Απ΄ αυτά ανώτερη είναι η αγάπη.**

**Πάμε για άλλες πολιτείες** Σ. Σπανουδάκη, *Και μπήκαμε στα χρόνια*

Πάμε για άλλες πολιτείες ερωτικές

Να βρεθούμε σε εμπειρίες λυτρωτικές, αν το θες.

Πάμε για άλλες πολιτείες αναρχικές

Να βρεθούμε σ΄ απεργίες προσωπικές, αν το θες!

Πάμε για άλλες πολιτείες μελλοντικές

Να βρεθούμε σε εμπειρίες αληθινές, αν το θες

Πάμε για άλλες πολιτείες αναρχικές

Να βρεθούμε σ΄ απεργίες ατομικές, αν το θες!

Η μπαλάντα του Ούρι

**Ουρανέ, όχι δεν θα πω το ναι.**

Ουρανέ, φίλε μακρινέ

Πώς να δεχτώ άλλης αγκαλιάς τη στοργή

Πώς να δεχτώ, μάνα μου είν' η γη

Πώς ν' αρνηθώ της ζωής το φως το ξανθό

Αχ, ουρανέ, πόνε μακρινέ

Κάθε δειλινό κοιτώ τον ουρανό, τον γαλανό

κι ακούω μιά φωνή, καμπάνα γιορτινή, να με παρακινεί

Κάθε Κυριακή, μου λέει να πάω εκεί, εκεί, εκεί

που χτίζουνε φωλιά αλλόκοτα πουλιά,

στου ήλιου τα σκαλιά

Ουρανέ, oxΙ δεν θα πω το Ναι

Κάθε δειλινό κοιτώ τον ουρανό, τον γαλανό

και μια φωνή τρελή, σαν χάδι κι απειλή κοντά της με καλεί

Κάθε Κυριακή μου λέει να πάω εκεί, εκεί, εκεί

μου τάζει, ωκεανούς, κομήτες φωτεινούς και ό,τι βάζει, ο νους

**Προσοχή:** Δεν πρέπει να ανα-αφηγηθείτε, ούτε απλώς να αναπαράγετε τα μελετήματα που σας δίνονται. Και από το διήγημα και από τα μελετήματα, θα πάρετε ό,τι σας χρειάζεται, προς στήριξη των απαντήσεων που θα δώσετε. Έκταση εργασίας: μέχρι 4.000 λέξεις συνολικά (όλων των μερών της εργασίας συμπεριλαμβανομένων).

**Η ημερομηνία παράδοσης είναι καταγεγραμμένη ηλεκτρονικά**.

**ΕΥΧΟΜΑΙ ΕΝΑ**

**ΣΥΝ-ΑΡΠΑΣΤΙΚΟ ΤΑΞΙΔΙ!**

1. # Πρβλ. Τι μπορεί να συζητάνε δύο δίδυμα μέσα στη μήτρα! Ένας συγγραφέας μας λύνει την απορία με πανέξυπνο τρόπο... <https://www.ivf-embryo.gr/ti-mporei-na-syzitane-dyo-didyma-mesa-sti-mitra-enas-syggrafeas-mas-lynei-tin-aporia-me-panexypno>

   [↑](#footnote-ref-1)
2. Κείμενα φιλοσοφικά και λογοτεχνικά [www.mikrosapoplous.gr/links.htm](http://www.mikrosapoplous.gr/links.htm) [www.perseus.tufts.edu](http://www.perseus.tufts.edu) [↑](#footnote-ref-2)
3. <http://www.apostoliki-diakonia.gr/gr_main/catehism/theologia_zoi/themata.asp?cat=dogma&NF=1&main=texts&file=9.htm> [↑](#footnote-ref-3)